พอดีได้ไปมีโอกาสพบคุณเมื่อวันศุกร์ที่ผ่านมา ไปด้วยอาการที่รู้สึกเหมือนว่าขาขวามีแรงน้อยลง ยืนแล้วรู้สึกอ่อนแรงเมื่อเทียบกับขาซ้ายเป็นมาประมานเดือนนึง เมื่อแจ้งอาการคุณ คุณก็ให้ลองเดินให้ดู แล้วก็ลุกนั่ง ก็ปรากฎว่าทำได้ปกติไม่ติดขัด คุณเลยบอกว่าอย่างงี้ไม่เรียกอ่อนแรงในทางการแพทย์ เลยอยากทราบว่าอาการอ่อนแรงต้องเป็นแบบไหน หรือเป็นขนาดไหนถึงน่ากังวลแล้วควรพบแพทย์
สวัสดีค่ะ อาการรู้สึกขาขวามีแรงน้อยลงเทียบกับขาซ้าย อาจจะเกิดจาก ปวดกล้ามเนื้อ มีกล้ามเนื้อหรือเส้นเอ็นอักเสบ หรือเป็นเรื่องของความผิดปกติของเส้นเลือดในสมองที่มาเลี้ยงกล้ามเนื้อโดยภาวะกล้ามเนื้ออ่อนแรงที่อันตรายในทางการแพทย์ คือเป็นเฉียบพลัน เป็นข้างเดียว กำลังกล้ามเนื้อที่หายไปโดยทันที ตรวจได้จากการตรวจร่างกายดูกำลังกล้ามเนื้อโดยแพทย์ ถ้าไม่ได้อ่อนแรง อาจจะเป็นความรู้สึกเปลี้ยหรือปวด แต่กำลังไม่ได้หายไป อันนี้จะไม่อันตราย เป็นเรื่องของกล้ามเนื้ออักเสบธรรมดาได้มากกว่าแนะนำการฝึกยืดเหยียดกล้ามเนื้อหลังการใช้งาน รับประทานยาแก้ปวดแก้อักเสบเพื่อบรรเทาอาการได้ถ้ามีปวดร่วมด้วย และหากเป็นเรื้อรังไม่ดีขึ้นควรกลับไปพบแพทย์เพื่อตรวจร่างกายซ้ำอีกครั้งค่ะ